Финляндийы бакæлæн
Финляндийы бакæлæн кæнæ Фины бакæлæн (, , ) у бакæлæн Балты денджызы скæсæны, йæ былтыл æрбынат кодтой æртæ паддзахады: Финлянди, Уæрæсе æмæ Эстони. Бакæлæнæн йæ ном равзæрдис, XVIII æнусы финнæгтæ кæм цæрынц, уыцы бæстæйы номæй.

Финляндийы бакæлæны фæзуат у 29,5 мин км², дæргъмæ у 420 км, уæрхмæ 70—130 км, рæстæмбис арфад — 38 м (максималон — 100 м).

Бакæлæны былтыл ис цалдæр сахары:
 Уæрæсейы: Бетъырбух, Кронштадт, Сестрорецк, Зеленогорск, Приморск, Стыр Ижорæ, Ломоносов, Сосновый Бор, Выборг, Петергоф, Усть-Лугæ;
 Финляндийы: Хельсинки, Коткæ, Ханко;
 Эстонийы: Таллин, Силламяэ, Усть-Нарвæ.

1996-æм азы уавæрмæ гæсгæ Финляндийы бакæлæны Уæрæсейы хайы ис, дæлдон чи фæцис, ахæм 5000 объекты бæрц. Уыдонæй 2500 сты наутæ, 1500 — хæдтæхджытæ, æндæртæ сты сурзæххон транспортон фæрæзтæ (хæдтулгæтæ, танктæ) æмæ алыхуызон объекттæ (сармадзантæ, науæнгуыртæ).

Хæдзарадон ахадындзинад 
Уæрæсейы территорийыл чи æрбынат кодта, Финляндийы бакæлæны уыцы портты сæйрагдæртæ сты:

 Бетъырбух (уæргъты æппæт хуызтæ),
 Кронштадт (товарты контейнерон лæстытæ),
 Ломоносов (генералон уæргътæ, контейнертæ, згъæртæ),
 Выборг (генералон уæргътæ),
 Приморск (нефт æмæ нефты продукттæ),
 Высоцк (нефты продукттæ æмæ æвзалы),
 Усть-Лугæ (генералон, , хъæдæрмæджы уæргътæ, æвзалы æмæ контейнертæ);

Финляндийы территорийыл —

 Хельсинки (контейнертæ),
 Коткæ (контейнертæ, хъæдæрмæг, хъæууонхæдзарадон продукци, уæрæсейаг товартæ ласынæн сæйраг  порт),
 Ханко (контейнертæ, автомобильтæ),
 Турку (контейнертæ, æфсæнвæндагон быран);

Эстонийы территорийыл —

 Таллин (хор, рефрижератортæ, нефт),
 Силламяэ.

Ныртæккæ Финляндийы бакæлæны кусынц мæнæ ацы :

 «Silja Line». Маршруттæ: Хельсинки (Финлянди) — Мариехамн (Аланды сакъадæхтæ) — Стокгольм (Швеци), Хельсинки (Финлянди) — Таллин (Эстони).
 «Viking line». Маршруттæ: Хельсинки (Финлянди) — Мариехамн (Аланды сакъадæхтæ) — Стокгольм (Швеция), Хельсинки (Финлянди) — Таллин (Эстони).
 «Tallink». Маршрут Хельсинки (Финлянди) — Таллин (Эстони), Таллин (Эстони) — Мариехамн (Аланды сакъадæхтæ) — Стокгольм (Швеци), Палдиски (Эстони) — Каппельшер (Швеци).
 «Finnlines». Быранылласæг европæйаг стырдæр компанитæй иу. Ласы адæмы æмæ товартæ ахæм бæстæты ’хсæн: Бельги, Герман, Норвеги, Швеци, Финлянди æмæ Уæрæсе.
 «Superfast Ferries» «Tallink»-ы уылты. Маршрут Таллин (Эстони) — Ханко (Финлянди) — Росток (Герман).
 «Eckeroline». Маршрут Хельсинки (Финлянди) — Таллин (Эстони).
 «SuperSeaCat». Маршрут Хельсинки (Финлянди) — Таллин (Эстони).
 «Георг Отс». Маршрут Калининград (Уæрæсе) — Бетъырбух (Уæрæсе).

Фиппаинæгтæ 

Бакæлæнтæ алфавитмæ гæсгæ
Балты денджызы бакæлæнтæ
Уæрæсейы бакæлæнтæ
Финляндийы бакæлæнтæ
Эстонийы бакæлæнтæ